als_Latn dik_Latn tur_Latn
Mirëmbajtja e rrugëve me fonde te buxhetit te shtetit, duket një mision i pamundur. Ky fakt është një dëshmi e qarte kryesisht gjate periudhës se dimrit. Ndaj, viti 2015 duket se do te shënoje edhe kontratën e pare, ku qeveria do te vendose qe mirëmbajtja e rrugëve te behet me pagese. Përfaqësues te Ministrisë se Transporteve thonë se rrugët qe do te jepen, janë ato qe kane edhe fluksin me te madhe te qarkullimit. Por edhe pse do te ketë një vendim qeverie, lidhur me tarifën qe do te aplikohet, sipas te dhënave ajo parashikohet te jete 3 deri ne 5 euro. Prej vitesh, ne infrastrukturën rrugore, janë investuar miliarda leke, por problemi me i madh i këtij sistemi është mirëmbajtja e tyre. Shembulli me tipik është ai i Rrugës se Kombit, e cila ka kushtuar 1 miliardë dollarë dhe sot ne te gjithë gjatësinë e saj, ka dëmtime te konsiderueshme.
als_Latn